VENDIM
Nr. 1, datë 30.4.2025

PËR PËRCAKTIMIN E SHTETEVE QË SIGUROJNË NJË NIVEL TË MJAFTUESHËM TË MBROJTJES SË TË DHËNAVE PERSONALE

Në mbështetje të pikave 2 dhe 3, të nenit 40, germës “gj”, pikës 1, të nenit 82, pikës 1, të nenit 85, dhe pikës 2, të nenit 97, të ligjit nr. 124/2024, “Për mbrojtjen e të dhënave personale” (në vijim quajtur “ligji”), Komisioneri për të Drejtën e Informimit dhe Mbrojtjen e të Dhënave Personale,

VENDOSI:

1. Shtetet që sigurojnë nivel të mjaftueshëm të mbrojtjes së të dhënave personale, mbështeten në kriteret si më poshtë: 
a) shtetet anëtare të Bashkimit Evropian, që zbatojnë Rregulloren e Përgjithshme për Mbrojtjen e të Dhënave Personale (GDPR), e cila përbën një akt të përbashkët, drejtpërdrejtë të zbatueshëm, që përmban parimet thelbësore dhe rregullat e përpunimit të të dhënave personale; 
b) shtetet anëtare të Zonës Ekonomike Evropiane, që në bazë të Marrëveshjes së EEA[footnoteRef:2]-së, zbatojnë Rregulloren e Përgjithshme për Mbrojtjen e të Dhënave (GDPR);  [2:  European Economic Area (EEA) – Zona Ekonomike Evropiane.] 

[bookmark: _GoBack]c) palët e Konventës 108 të Këshillit të Evropës “Për mbrojtjen e individëve në lidhje me përpunimin automatik të të dhënave personale”, si dhe protokollit të saj shtesë të vitit 1981, të cilat kanë miratuar një ligj për mbrojtjen e të dhënave dhe kanë krijuar një autoritet mbikëqyrës që ushtron funksionin e tij me pavarësi të plotë, duke siguruar mekanizma ligjorë të përshtatshëm, përfshirë trajtimin e ankesave, hetimin dhe garantimin e transparencës në përpunimin e të dhënave personale; 
ç) shtetet, ku transferimi i të dhënave personale, mund të kryhet sipas një vendimi përshtatshmërie të Komisionit të Bashkimit Evropian; 
d) me vendim të Komisionerit për shtetet ose organizatat ndërkombëtare që plotësojnë kushtet e parashikuara në nenin 40, pika 3, të ligjit. 
2. Shtetet që konsiderohen se garantojnë një nivel të mjaftueshëm të mbrojtjes së të dhënave personale sipas kritereve më sipër, janë të përcaktuar në aneksin 1, që i bashkëlidhet këtij vendimi. 
3. Vendimi nr. 8, datë 31.10.2016, “Për përcaktimin e shteteve me nivel të mjaftueshëm të mbrojtjes së të dhënave personale”, shfuqizohet.
Ky vendim hyn në fuqi pas botimit në Fletoren Zyrtare. 

KOMISIONERI PËR TË DREJTËN E INFORMIMIT 
DHE MBROJTJEN E TË DHËNAVE PERSONALE
Besnik Dervishi

ANEKS NR. 1
VENDET TË CILAT KANË NIVEL TË MJAFTUESHËM PËR MBROJTJEN E TË DHËNAVE PERSONALE
	- Andorra
- Argjentinë
- Austri
- Belgjikë
- Bosnjë dhe Hercegovinë
- Bullgari
- Danimarkë
- Estoni
- Finlandë
- Francë
- Greqi
- Guernsey
- Gjeorgji
- Gjermani
- Holandë
- Hungari
- Irlandë
- Islandë
- Ishulli i Manit
- Ishujt Faroe 
- Itali
- Izrael
- Japoni
- Jersey
- Kanada[footnoteRef:3] [3:  Niveli i mjaftueshëm zbatohet vetëm për shoqëritë tregtare sipas vendimit të Komisionit Evropian 2002/2/EC, datë 20 dhjetor 2001.] 

- Koreja Jugore
- Kosovë
	- Kroaci
- Letoni
- Lihtenshtajn
- Lituani
- Luksemburg
- Mal i Zi
- Maltë
- Maqedoni e Veriut
- Mbretëri e Bashkuar  
- Moldavi
- Monako
- Norvegji
- Poloni
- Portugali
- Qipro
- Republikë Çeke
- Rumani
- San Marino
- Serbi
- Sllovaki
- Slloveni
- Spanjë
- Suedi
- Shtetet e Bashkuara të Amerikës[footnoteRef:4] [4:  Niveli i mjaftueshëm zbatohet vetëm për shoqëritë tregtare që aderojnë në Kuadrin për Mbrojtjen e të Dhënave BE–SHBA sipas vendimit të Komisionit Evropian 2023/1795, datë 10 korrik 2023. 
] 

- Uruguaj
- Zelandë e Re
- Zvicër



